**FORMAT PENULISAN ABSTRAK**

* + - Tajuk abstrak ditulis menggunakan font Times New Roman bersaiz 12, huruf besar, bold dan center.
		- Sertakan nama penulis, institusi dan alamat emel.
		- Kandungan abstrak perlu menggunakan font Times New Roman bersaiz 12 dengan langkau 1.15 *(1.15 spacing)* pada format kertas bersaiz A4.
		- Penulisan abstrak perlu mengandungi:
			* 1. **Pengenalan;**
				2. **Permasalahan kajian;**
				3. **Metodologi kajian;**
				4. **Dapatan kajian; dan**
				5. **Kesimpulan kajian**
		- Penulisan abstrak **tidak melebihi 250 patah perkataan.**
		- Abstrak boleh ditulis dalam Bahasa Melayu **atau** Bahasa Inggeris.
		- Kata kunci tidak melebihi 5.

\*Sila rujuk contoh yang disertakan

**KESANTUNAN BAHASA DALAM AL-QURAN:**

**SATU KAJIAN DARI PERSPEKTIF PENDIDIKAN AKHLAK DALAM KELUARGA**

Muhamad Fairuz Ali

Kolej Universiti Islam Pahang Sultan Ahmad Shah

Email: mfairuz@kuipsas.edu.my

Che Radiah Mezah

Fakulti Bahasa Moden dan Komunikasi, Universiti Putra Malaysia,

E-mail: cradiah@upm.edu.my

Mohd Sukki Othman

Fakulti Bahasa Moden dan Komunikasi, Universiti Putra Malaysia,

E-mail: msukki@upm.edu.my

**ABSTRAK**

Al-Quran adalah panduan kepada semua umat Islam. Pesanan yang disampaikan melalui bahasa menggambarkan ilmu dan hikmah yang amat bernilai untuk umat manusia. Salah satu aspek keagungan wahyu ini adalah melalui penggunaan bahasa yang sesuai dalam memastikan mesej yang disampaikan dapat diterima dengan jelas dan berkesan. Mesej ini pula membawa nilai pendidikan yang wajib diterapkan dalam diri manusia selaras dengan intipati dan ajaran Islam yang meliputi aspek akidah, ibadah dan akhlak. Pendidikan akhlak harus diterapkan oleh ibu bapa kepada anak-anak melalui contoh-contoh ayat al-Quran yang dibawa. Justeru, kajian ini dilakukan untuk mengetahui aspek kesantunan bahasa dalam al-Quran dan hubungannya dengan pendidikan akhlak dalam keluarga. Kajian yang berteraskan kualitatif ini memaparkan beberapa contoh kesantunan dalam menyampaikan pendidikan akhlak. Dapatan seterusnya mengemukakan beberapa nilai pendidikan, kelembutan, hikmah, sindiran dan tatatusila. Hasil kajian ini menyimpulkan bahawa pendekatan kesantunan bahasa dapat dijadikan panduan kepada ibu bapa dalam mendidik anak dengan menggunakan bahasa yang sesuai pada tempat dan situasinya.

*Kata kunci: Kesantunan bahasa, pendidikan akhlak, keluarga.*